**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.220/9  (prot. Nr.9, 51.§) |  |

Par zemesgabala Cukura ielā 26A nomas

līguma darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9., 17. un 137.punktu, izskatot garāžu īpašnieku biedrības "SEDANS" 2022.gada 31.marta iesniegumu, zemes nomas līgumu, kas 2013.gada 18.aprīlī noslēgts starp Liepājas pilsētas pašvaldību un garāžu īpašnieku biedrību "SEDANS", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 4.aprīļa priekšlikumu (sēdes protokols Nr.7) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt 2013.gada 18.aprīlī noslēgto nomas līgumu ar garāžu īpašnieku biedrību "SEDANS" (reģistrācijas Nr.40008110794; juridiskā adrese: Kārklu iela 6-10, Liepāja) par zemesgabala Liepājā, Cukura ielā 26A (kadastra Nr.1700 002 0175) 3715 kv.m platībā nomu ēku (būvju) nekustamā īpašuma (garāžu), kas sastāv no 4 (četrām) būvēm ar kadastra apzīmējumiem 1700 002 0175 001 - 1700 002 0175 004, uzturēšanai un apsaimniekošanai uz 10 (desmit) gadiem, ieskaitot nomas līguma termiņā faktiskās nomas attiecības par laiku no 2022.gada 18.aprīļa līdz vienošanās par līguma termiņa pagarināšanu spēkā stāšanās dienai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2013.gada 18.aprīlī noslēgtajā zemes nomas līgumā šādus grozījumus:

2.1. izteikt līguma 2.sadaļas "LĪGUMA TERMIŅŠ" 2.1.punktu šādā redakcijā:

"2.1. Līgums stājas spēkā 2013.gada 18.aprīlī un ir spēkā līdz 2032.gada 17.aprīlim";

2.2. aizstāt līguma 3.sadaļas "MAKSĀJUMI UN NORĒKINU KĀRTĪBA" 3.4.punktā vārdus un skaitļus "nokavējuma naudu 0,1% apmērā" ar vārdiem un skaitļiem "nokavējuma procentus 0,1% apmērā".

3. Gadījumā, ja garāžu īpašnieku biedrības "SEDANS" vainas dēļ grozījumi par nomas līguma darbības termiņa pagarināšanu netiek noslēgti viena mēneša laikā no šī lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumus, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |